Βαλκανικές Διοργανώσεις

Οι Βαλκανικές Διοργανώσεις είναι μία σειρά πρωταθλημάτων ή κυπέλλων που αφορούν ομαδικά ή ατομικά αθλήματα από χώρες της Βαλκανικής Χερσονήσου. Σε αυτές συμμετέχουν εθνικές ομάδες ή σύλλογοι και λαμβάνουν μέρος αθλητές ανωτέρου επιπέδου και μικρότερων κατηγοριών ανάλογα με τη διοργάνωση. Αρµόδιες για την διεξαγωγή της κάθε διοργάνωσης είναι οι αντίστοιχες Βαλκανικές ομοσπονδίες οι οποίες είναι μέλη των Ευρωπαϊκών και των Παγκόσμιων ομοσπονδιών. Η συχνότητα που πραγματοποιούνται διαφέρει ανάλογα με το άθλημα.

 Το Βαλκανικό Πρωτάθλημα Αντιπτέρισης είναι το κυριότερο πρωτάθλημα του αθλήματος της αντιπτέρισης (μπάντμιντον) μεταξύ εθνικών ομάδων στα Βαλκάνια και διοργανώνεται από την Βαλκανική Ομοσπονδία Αντιπτέρισης (BBA). Το πρωτάθλημα ιδρύθηκε το 1994 δύο χρόνια μετά την ένταξη του αθλήματος στους Ολυμπιακούς Αγώνες και διεξάγεται κάθε χρόνο στα αγωνίσματα μονό ανδρών, μονό γυναικών, διπλό ανδρών, διπλό γυναικών, μικτό και ομαδικό. Επίσης πραγματοποιούνται τα πρωταθλήματα στις κατηγορίες U19, U17, U15, U13 και από τη δεκαετία του 2000 των Βετεράνων. 1929: Διεξάγονται στην Αθήνα από τις 22 έως τις 29 Σεπτεμβρίου οι Παμβαλκανικοί Αγώνες Στίβου ή Προβαλκανικοί με τη συμμετοχή 4 χωρών. 1930: Διεξάγονται στην Αθήνα από τις 5 έως τις 12 Οκτωβρίου οι πρώτοι Βαλκανικοί Αγώνες Στίβου με τη συμμετοχή 5 χωρών. 1930: Πραγματοποιείται στην Αθήνα το πρώτο Βαλκανικό Πρωτάθλημα Αντισφαίρισης με τη συμμετοχή 4 χωρών. 1931: Στη Σόφια διεξάγεται το ανεπίσημο Βαλκανικό Κύπελλο Εθνών Ποδοσφαίρου από τις 27 Σεπτεμβρίου έως τις 4 Οκτωβρίου με τη συμμετοχή 3 χωρών. 1931: Στο Βουκουρέστι, το Βελιγράδι, τη Σόφια, την Αθήνα και το Ζάγκρεμπ πραγματοποιείται το πρώτο Βαλκανικό Κύπελλο Εθνών Ποδοσφαίρου από τις 6 Οκτωβρίου του 1929 έως τις 29 Νοεμβρίου του 1931 με τη συμμετοχή 4 χωρών. 1940: Διεξάγεται στη νήσο Χάλκη της Προποντίδας στις 4 Μαρτίου τo πρώτο Βαλκανικό Πρωτάθλημα Ανώμαλου Δρόμου με τη συμμετοχή 3 χωρών. 1947: Πραγματοποιείται στο Βουκουρέστι από τις 19 έως τις 25 Μαΐου το πρώτο Βαλκανικό Πρωτάθλημα Πυγμαχίας με τη συμμετοχή 5 χωρών. 1959: Διεξάγονται στο Βουκουρέστι οι πρώτοι Βαλκανικοί Αγώνες Καλαθοσφαίρισης Ανδρών. 1961: Διοργανώνεται από τον Ιανουάριο έως το Νοέμβριο το πρώτο Βαλκανικό Κύπελλο Συλλόγων Ποδοσφαίρου με τη συμμετοχή 5 συλλόγων. 1963: Πραγματοποιούνται για πρώτη φορά οι Βαλκανικοί Αγώνες Καλαθοσφαίρισης Εφήβων. 1963: Διεξάγονται στην Αθήνα από τις 11 έως τις 13 Οκτωβρίου οι Προβαλκανικοί Αγώνες Επιτραπέζιας Αντισφαίρισης με τη συμμετοχή 4 χωρών. 1966: Διοργανώνονται οι πρώτοι Βαλκανικοί Αγώνες Καλαθοσφαίρισης Γυναικών. 1967: Διοργανώνεται το πρώτο Βαλκανικό Πρωτάθλημα Ποδηλασίας Δρόμου. 1968: Στη Θεσσαλονίκη διεξάγεται από τις 4 έως τις 7 Σεπτεμβρίου το Βαλκανικό Πρωτάθλημα Ποδοσφαίρου Νέων για πρώτη φορά με τη συμμετοχή 4 χωρών. 1969: Πραγματοποιείται το πρώτο Βαλκανικό Πρωτάθλημα Ενόργανης Γυμναστικής. 1970: Διεξάγεται στον Πειραιά το πρώτο Βαλκανικό Πρωτάθλημα Στίβου U20 (κάτω των 20 ετών). 1975: Πραγματοποιείται στην Κωνσταντινούπολη από τις 4 έως τις 7 Iουνίου το πρώτο Βαλκανικό Πρωτάθλημα Τζούντο με τη συμμετοχή 4 χωρών. 1975: Στα Ιωάννινα διεξάγεται στις 20 Σεπτεμβρίου το πρώτο Βαλκανικό Πρωτάθλημα Κωπηλασίας με τη συμμετοχή 5 χωρών. 1975: Διοργανώνεται στην Προύσα από τις 18 έως τις 21 Σεπτεμβρίου το πρώτο Βαλκανικό Πρωτάθλημα Πυγμαχίας U20 (κάτω των 20 ετών) με τη συμμετοχή 4 χωρών. 1980: Διεξάγονται οι πρώτοι Βαλκανικοί Αγώνες Καλαθοσφαίρισης Παίδων. 1988: Στη Προύσα πραγματοποιείται από τις 4 έως τις 6 Ιουλίου το πρώτο Βαλκανικό Πρωτάθλημα Επιτραπέζιας Αντισφαίρισης Νέων με τη συμμετοχή 4 χωρών. 1991: Διεξάγονται στον Πειραιά τον Ιανουάριο οι δοκιμαστικοί Βαλκανικοί Αγώνες Κλειστού Στίβου με τη συμμετοχή 6 χωρών. 1991: Ιδρύεται η Βαλκανική Ένωση Επιτραπέζιας Αντισφαίρισης στις 4 Οκτωβρίου. 1991: Πραγματοποιείται στην Αθήνα στις 21 Σεπτεμβρίου το πρώτο Βαλκανικό Πρωτάθλημα Στίβου Βετεράνων. 1994: Πραγματοποιούνται στον Πειραιά στις 20 Φεβρουαρίου οι πρώτοι Βαλκανικοί Αγώνες Κλειστού Στίβου με τη συμμετοχή 6 χωρών. 1994: Ιδρύεται η Βαλκανική Ομοσπονδία Καράτε. 1994: Διεξάγεται το πρώτο Βαλκανικό Πρωτάθλημα Αντιπτέρισης. 1996: Ιδρύεται η Βαλκανική Ένωση Στίβου με σκοπό την καλύτερη αθλητική συνεργασία των χωρών της χερσονήσου και την εξέταση της προοπτικής να μετάσχουν στους βαλκανικούς και τα νέα κράτη που προέκυψαν από τη διάλυση της Γιουγκοσλαβίας. 1996: Στο Βελιγράδι διοργανώνεται το πρώτο ξεχωριστό Βαλκανικό Πρωτάθλημα Μαραθωνίου το οποίο αποτελούσε μέρος των Βαλκανικών Αγώνων Στίβου από το 1929 έως το 1992. 1998: Ιδρύεται η Βαλκανική Ομοσπονδία Ποδηλασίας. 2000: Διεξάγεται στο Βλασοτίντσε στις 13 Μαΐου το πρώτο ξεχωριστό Βαλκανικό Πρωτάθλημα Βάδην το οποίο αποτελούσε μέρος των Βαλκανικών Αγώνων Στίβου από το 1961 έως το 1999. 2000: Ιδρύεται η Βαλκανική Ομοσπονδία Κωπηλασίας στις 9 Σεπτεμβρίου στο ετήσιο συνέδριο που έγινε στην Καστοριά. 2001: Στην Κωνσταντινούπολη πραγματοποιείται από τις 18 έως τις 26 Νοεμβρίου το πρώτο Βαλκανικό Ατομικό Πρωτάθλημα Σκακιού με τη συμμετοχή 5 χωρών. 2003: Πραγματοποιείται το πρώτο Βαλκανικό Πρωτάθλημα Στίβου U18 (κάτω των 18 ετών). 2005: Στην Αθήνα το Νοέμβριο διοργανώνεται το πρώτο Βαλκανικό Κύπελλο Μπέιζμπολ με τη συμμετοχή 3 χωρών. 2006: Πραγματοποιείται στην Στάρα Ζαγόρα από τις 10 έως τις 12 Οκτωβρίου το πρώτο Βαλκανικό Πρωτάθλημα Μπριτζ με τη συμμετοχή 8 χωρών. 2007: Διοργανώνεται στο Σμεντέρεβο στις 15 Απριλίου το πρώτο Βαλκανικό Πρωτάθλημα Ανώμαλου Δρόμου Βετεράνων με τη συμμετοχή 9 χωρών. 2008: Διεξάγεται στη Σαπαρέβα Μπάνια στις 29 Ιουνίου το πρώτο Βαλκανικό Πρωτάθλημα Ορεινού Δρόμου με τη συμμετοχή 7 χωρών. 2010: Διοργανώνεται στο Βελιγράδι από τις 29 έως τις 30 Οκτωβρίου το Βαλκανικό Ομαδικό Κύπελλο Τοιχοσφαίρισης (σκουός) για πρώτη φορά. 2012: Πραγματοποιείται στην Καβάρνα την 1η Σεπτεμβρίου το πρώτο Βαλκανικό Πρωτάθλημα Ημιμαραθωνίου με τη συμμετοχή 9 χωρών. 2015: Διεξάγεται στην Κωνσταντινούπολη από τις 21 έως τις 22 Φεβρουαρίου το πρώτο Βαλκανικό Πρωτάθλημα Κλειστού Στίβου Βετεράνων. 2017: Διεξάγεται στην Κωνσταντινούπολη στις 12 Φεβρουαρίου το πρώτο Βαλκανικό Πρωτάθλημα Κλειστού Στίβου U20 (κάτω των 20 ετών) με τη συμμετοχή 12 χωρών. 2018: Διεξήχθη στο Ερζερούμ από τις 14 έως τις 15 Iουλίου το πρώτο Βαλκανικό Πρωτάθλημα Σκυταλοδρομιών.